kardosdrur/scandi-wiki huggingface dataset:
Kevin Strootman

Kevin Strootman (født 13. februar 1990 i Ridderkerk) er en professionel fodboldspiller fra Holland der spiller som central midtbanespiller. Han har siden sommeren 2013 været på kontrakt med AS Roma der spiller i den italienske Serie A.

Han fik debut for Hollands fodboldlandshold i februar 2011.

Karriere

Sparta Rotterdam 
Strootman blev født i Ridderkerk i Zuid-Holland. Han begyndte at spille fodbold i den lokale klub VV Rijsoord. I 2007 underskrev han en ungdomskontrakt med Sparta Rotterdam. I begyndelsen af 2008 blev han flyttet op på klubbens førstehold i Æresdivisionen, og to dage efter sin 18 års fødselsdag, debuterede han 15. februar 2008 for holdet i en udekamp mod Ajax Amsterdam, da han blev indskiftet i 2. halvleg. I den efterfølgende sæson blev Strootman fast mand på holdet, og han blev i alt noteret for 25 kampe og to mål i Æresdivisionen 2008-09. I den efterfølgende sæson var han igen fast mand for klubben, men kunne ikke forhindre en nedrykning til Eerste divisie. Efter nedrykningen spillede Strootman yderlige et halvt år for Sparta Rotterdam.

FC Utrecht 
I vinterpausen 2010-11 underskrev Strootman en kontrakt med æresdivisionsklubben FC Utrecht gældende indtil 2015. Han fik comeback i landets bedste række den 19. januar 2011, da han for Utrecht var med til at vinde 2-1 over VVV-Venlo. Fire dage senere scorede han to mål i 3-0 sejren over Ajax. Strootman spillede 14 ligalampe i forårssæsonen, og klubben endte på 9. pladsen og gik efterfølgende glip af deltagelse i europæiske turneringer.

PSV Eindhoven 
Kevin Strootman blev 28. juni 2011 solgt til den hollandske storklub PSV Eindhoven, sammen med holdkammeraten fra Sparta Rottersam, Dries Mertens. PSV måtte betale 13 millioner euro for begge spillere i en samlet handel.

Landshold 
Strootman debuterede 9. februar 2011 for Hollands fodboldlandshold i en kamp mod Østrig. I midten af maj 2012 blev han af landstræner Bert van Marwijk udtaget til Europamesterskabet i fodbold, der skulle spilles i Ukraine og Polen. Han var den 5. juni 2012 registreret for 11 landskampe og ét mål for nationalmandskabet.

Eksterne henvisninger 

 Kevin Strootmans spillerprofil  på PSV Eindhovens hjemmeside.

Referencer 

Fodboldspillere fra Holland
Deltagere ved det europæiske mesterskab i fodbold 2012
Fodboldspillere fra Sparta Rotterdam
Fodboldspillere fra FC Utrecht
Fodboldspillere fra PSV Eindhoven
Fodboldspillere fra AS Roma
Mannasødgræs

 
Mannasødgræs (Glyceria fluitans), ofte skrevet manna-sødgræs, er en op til 1 meter høj, kraftigt voksende græsart med en krybende vækst, i roligt vand med svømmende blade. Frøene har en sød smag, og de har været høstet og brugt til madlavning i tidligere tid.

Beskrivelse 
Mannasødgræs er en græsart med nedliggende og i roligt vand svømmende vækst. Stænglerne er runde og forsynet med knæ ved hvert bladfæste. Bladene er linjeformede og flade med bådformet spids, hel rand og tydelig midterribbe. Begge bladsider er lysegrønne. Blomstringen foregår i juni-juli, hvor man finder blomsterne i form af en endestillet top, der består af 1-3 grene med småaks. Blomsterne er uden stak, men stærkt reducerede, som det er almindeligt blandt græsserne. Frugterne er nødder med et kort dækblad.

Rodsystemet er trævlet med underjordiske udløbere og rodslående skud.

Højde x bredde og årlig tilvækst: 1,00 x 1,00 m (100 x 100 cm/år).

Hjemsted 

Mannasødgræs er udbredt i Nordafrika, Lilleasien, Kaukasus og det meste af Europa. I Danmark er den almindelig over hele landet, hvor den findes i fugtige enge og langs bredderne af vandløb og søer. Arten er knyttet til lysåbne eller let skyggede, fugtige til våde og oversvømmede voksesteder med iltfattig og neutral til sur jordbund. Planten findes karakteristisk i det forbund af plantesamfund, der kaldes Glycerio-Sparganion.

I Sjørup Skov ca. 20 km vest for Viborg findes en afdeling, 211 hj, som er en gammel tørvegrav. Den er senest gravet ud til sø i 1970. Her findes arten sammen med bl.a. blåtop, alm. jomfruhår, bredbladet dunhammer, bredbladet mangeløv, dunbirk, grå star, gråpil, lysesiv, næbstar og tuekæruld

Anvendelse 
Kernerne indeholder en sødtsmagende stivelse, og de har tidligere været høstet fra islagte søer og vandløb til brug i madlavningen

Noter

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Sødgræs
Sumpplanter
Avedøre Stadion

Avedøre Stadion er et fodboldstadion i Avedøre som er hjemsted for byens fodboldklub, Sjælland sserieklubben Avedøre IF.

Eksterne henvisninger 
Avedøre Stadion på stadions.dk 

Fodboldstadioner i Danmark
Stadion
Bygninger, konstruktioner og anlæg i Hvidovre Kommune
Nymosen (idrætsanlæg)

Nymosen (også kendt som GVI Nymosen) er et idrætsanlæg i Nymosen i Vangede som er hjemsted for byens fodboldklub, 2. Divisionsklubben GVI.

Eksterne henvisninger 

Fodboldstadioner i Danmark
Vangede
Bygninger, konstruktioner og anlæg i Gentofte Kommune
Hørsholm Idrætspark

Hørsholm Idrætspark er et fodboldstadion i Hørsholm som er hjemsted for byens fodboldklub, Danmarksserieklubben FC Øresund.

Eksterne henvisninger 
Hørsholm Idrætspark på stadions.dk 

Fodboldstadioner i Danmark
Idrætspark
Idrætspark
Luciano Narsingh

Luciano Narsingh (født 13. september 1990 i Amsterdam) er en professionel fodboldspiller fra Holland der spiller som offensiv midtbanespiller. Han spiller for Swansea City, og har tidligere repræsenteret blandt andet PSV Eindhoven.

Han fik debut for Hollands fodboldlandshold i maj 2012.

Karriere 
Narsingh blev født i Amsterdam. Han begyndte at spille fodbold i den lokale klub A.V.V. Zeeburgia, og rykkede som ungdomsspiller videre til AZ Alkmaar. Der efter gik turen til Ajax Amsterdam, hvor han sammen med sin bror Furdjel Narsingh i flere år spillede for klubbens ungdomsakademi. I 2006 blev brødrene vraget på akademi, og Luciano skiftede til SC Heerenveens ungdomshold, imens broderen tog til AZ.

Luciano Narsingh underskrev i 2008 en professionel kontrakt med Heerenveen gældende til 2013. Den 29. oktober 2008 debuterede han i Æresdivisionen, da han afløste Danijel Pranjić i en kamp mod Vitesse Arnhem.

I Æresdivisionen 2011-12 blev Narsingh noteret for 20 assists, hvilket var nok til at tage førstepladsen i den konkurrence.

Den 16. juli 2012 meddelte SC Heerenveen at de havde solgt Narsingh til ligarivalerne fra PSV Eindhoven. Spilleren havde efterfølgende indgået en 5-årig kontrakt med klubben.

Landshold 
Narsingh debuterede 30. maj 2012 for Hollands fodboldlandshold i en kamp mod Slovakiet. I midten af maj 2012 blev han af landstræner Bert van Marwijk udtaget til Europamesterskabet i fodbold, der skulle spilles i Ukraine og Polen. Han står (pr. april 2018) registreret for 16 landskampe og fire mål for nationalmandskabet.

Eksterne henvisninger

Referencer 

Fodboldspillere fra Holland
Deltagere ved det europæiske mesterskab i fodbold 2012
Fodboldspillere fra SC Heerenveen
Fodboldspillere fra PSV Eindhoven
Fodboldspillere fra Swansea City A.F.C.
Personer fra Amsterdam
Cheech & Chong

Cheech & Chong er et amerikansk komikerpar bestående af Cheech Marin og Tommy Chong. De udgav flere humoristiske grammofonplader i 1970'erne, og vandt i 1974 en Grammy Award for bedste comedyalbum med Los Cochinos. Cheech & Chong slog dog først igennem for et større publikum i 1978 med filmen Op i røg (originaltitel: Up in Smoke). Meget af deres humor benytter sig af stand-up rutiner baseret på hippie-æraen, der kredser sig omkring brugen af ulovlige substanser, særligt forskellige former for marijuana.

Eksterne henvisninger 

 Officiel hjemmeside 

Komikere fra USA
Duoer
C. Bechstein Pianofortefabrik

C. Bechstein Pianofortefabrik (eller blot Bechstein) er en tysk klaver- og flygelproducent. Virksomheden blev grundlagt i 1853 i Berlin af Carl Bechstein.

Virksomheden har i dag hovedkvarter i Berlin og beskæftiger ca. 360 ansatte.

Eksterne henvisninger 

 Bechsteins hjemmeside

Tangentinstrumenter
Musikinstrumentproducenter fra Tyskland
Etableret i 1853
Babyalarm

En babyalarm kan skabe forbindelse imellem babyen og dens forældre og / eller værge når babyen f.eks. er placeret i sin barnevogn. Det kunne også være placering i et andet rum. En babyalarm er i dag et stykke avanceret udstyr, som fås både med audio- og video-overvågning. De kan ligeledes være udstyret med temperaturmåler.

I dag er den private forbrugers babyalarm normalvis trådløs. Den ene form for trådløs enhed er via bluetoothen anden er via Wifi-netværk.

Børnehuse benytter både trådløse babyalarmer og fastinstallerede babyalarmer. En fastinstalleret babyalarm er forbundet via kabling. Nogle af dem har samtalefunktion.

Eksterne kilder og henvisninger 
 Politiken om babyalarmer 
 Videnskab.dk om stråling fra trådløse alarmer.

Børn
Overvågning
Telekommunikation
Forbrugerelektronik
Henk ten Cate

Henk ten Cate (født 9. december 1954 i Amsterdam) er en tidligere hollandsk fodboldspiller og nuværende træner.

Eksterne henvisninger 

 

Fodboldspillere fra Holland
Fodboldtrænere fra Nederlandene
Personer fra Amsterdam
Fodboldspillere fra Go Ahead Eagles
Fodboldspillere fra Heracles Almelo
Holmgård (Sønder Lem Sogn)

Holmgård var en herregård i Sønder Lem Sogn, Ringkøbing-Skjern Kommune. Den hørte før reformationen under Ribe Stift. Af de bispelige lensmænd kendes Jep Grøn 1446, Christiern Knudsen (Harbou) 1453.

Biskop Hartvig Juel forlenede 1497 Holmgård til sin bror Kjeld Juel, hvis familie beholdt forleningen, efter at gården 
ved reformationen var kommen til Kronen. Efterkommere erhvervede den i 1580 fra kronen ved et mageskifte.

Godset var i slutningen af det 19. århundrede delt i to.

Kilder 
 

Herregårde i Ringkøbing Amt
Trap Danmark
Bygninger, konstruktioner og anlæg i Ringkøbing-Skjern Kommune
Elisabeth Hesselblad

Maria Elisabeth Hesselblad (4. juni 1870 i Fåglavik i Västergötland – 24. april 1957 i Rom i Italien) var en svensk birgittinernonne.

Elisabeth Hesselblad blev født som datter til landhandleren Robert Hesselblad og Catharina Pettersdotter Dag. Hun emigrerede i en alder af kun 18 år til USA, hvor hun arbejdede som sygeplejerske og konverterede til katolicismen. 

Efter en religiøs kaldelse grundlagde hun Birgittasøstrene 1911 i Rom, en ny birgittinsk kongreation, hvis moderhus siden 1931 er Casa di Santa Brigida ved Piazza Farnese i Rom. Denna såkaldte svenske gren af Birgittinerordenen har i dag omkring fyrre klostre i forskellige lande.

Elisabeth Hesselblad arbejdede under 2. verdenskrig i Rom for at beskytte forfulgte jøder. Hun døde 1957 i Casa di Santa Brigida, hvor hun også har sit sidste hvilested. I 1987 indledte paven en kanoniseringsproces, der førte til, att hun i 1991 erklæredes venerabilis og blev april 2000 saligkåret af pave Johannes Paul 2. 

Elisabeth Hesselblad blev søndag den 5. juni 2016 helgenkåret i Rom af Pave Frans.

I 2004 fik hun postumt udmærkelsen retfærdige blandt nationerne af Jad Vashem for sit arbejde med at beskytte jøder under 2. verdenskrig.

Litteratur 
 Agneta af Jochnick Östborn: För Sverige har jag skänkt Gud mitt liv! Elisabeth Hesselblads kallelse och birgittinska mission i Sverige, Artos, Skellefteå 1999
 Kallad till helighet: saliga Elisabeth Hesselblad, Catholica, Vejbystrand 2000
 Lars Cavallin: "Moder Maria Elisabneth Hesselblad OSsS från Fåglavik – pionjär för modernt klosterliv i Sverige" i Johnny Hagberg (redaktör): Kloster och klosterliv i det medeltida Skara stift, Skara stiftshistoriska sällskap 2007

Kildehenvisninger

Eksterne henvisninger 
 Birgittasøstrene  

Katolske nonner
Helgener
Retfærdige blandt nationerne
Jetro Willems

Jetro Willems (født 30. marts 1994 i Curaçao) er en professionel fodboldspiller fra Holland der spiller som forsvarspiller. Han er lige nu uden kontrakt.

Han fik debut for Hollands fodboldlandshold i maj 2012.

Karriere 
Willems blev født i Curaçao og flyttede til Holland sammen med sine forældre, da han var lille. Han begyndte at spille fodbold i den lokale klub Spartaan ´20, og rykkede senere til Sparta Rotterdam. Det var også her at han fik sin professionelle debut, da han den 16. januar 2011 i Eerste Divisie-kampen mod Go Ahead Eagles var med i startopstillingen.

Willems skiftede den 31. august 2011 til den hollandske storklub PSV Eindhoven fra Æresdivisionen, på en 3-årig kontrakt. Han fik debut i landets bedste række den 23. oktober 2011, da han kom på banen i en mod Vitesse Arnhem.

Kontrakten med PSV blev i april 2012 forlænget til 2016.

Landshold 
Jetro Willems debuterede 26. maj 2012 for Hollands fodboldlandshold i en kamp mod Bulgarien. Dette var samme dag hvor han af landstræner Bert van Marwijk blev udtaget til Europamesterskabet i fodbold, der skulle spilles i Ukraine og Polen. Han var den 5. juni 2012 registreret for to landskampe og ingen mål for nationalmandskabet. Ved turneringen blev han den yngste spiller ved en EM-slutrunde nogensinde, da han med sine 18 år og 71 dage, slog belgieren Enzo Scifos rekord fra 1984 med 44 dage.

Referencer

Eksterne henvisninger 
 Jetro Willems' spillerprofil  på PSV Eindhovens hjemmeside. 

Fodboldspillere fra Holland
Deltagere ved det europæiske mesterskab i fodbold 2012
Fodboldspillere fra Sparta Rotterdam
Fodboldspillere fra PSV Eindhoven
Fodboldspillere fra Eintracht Frankfurt
Personer fra Rotterdam
Chiune Sugihara

Chiune Sugihara (; 1. januar 1900 – 31. juli 1986) var en japansk diplomat, der er mest kendt for at under 2. verdenskrig at have reddet polske jøder fra Holocaust. Han gjorde dette uden andre kendte motiver end for at gøre det rette, og blev derfor kendt som "den japanske Schindler". 

Sugihara var mellem 1939 og 1940 Japans vicekonsul i Kaunas i Litauen. Mellem juni og august 1940 udfærdigede Sugihara, på trods af modstand fra Tokyo, tusindvis a visa til jødiske flygtninge, som havde flygtet fra Nazitysklands invasion af Polen i 1939. Visaerne muliggjorde flygtningenes videre rejse til sikkerhed i Japan, via Den Transsibirske Jernbane. Oplysninger om antallet af jøder som Sugihara skulle have reddet på denne vis varierer fra 2.139 til 10.000.

I 1985 fik han udmærkelsen retfærdige blandt nationerne af Jad Vashem. I 1990 fik han postumt Wallenbergpriset.

Eksterne henvisninger 

Chiune Sugihara Centennial Celebration  
Chiune Sugihara Yad Vashem 

Diplomater fra Japan
Retfærdige blandt nationerne
Modtagere af Wallenbergpriset
Oceania Nations Cup 2012

Oceania Handball Nations Cup 2012, var den femte officielle oceaniske håndboldmesterskab for herrer. Det blev afholet fra den 22-23 juni, 2012 i Australien. Det fungerede også som kvalifikationsturnering til VM 2013.

 og  spillede i to kampe, for at afgøre vinderen.

Oversigt

Kamp 1

Kamp 2

Eksterne henvisninger og kilder 
 Officiel hjemmeside 

Håndbold i 2012
2012
Håndbold i Australien
Sport i Sydney
EM i atletik 2012

Det 21. EM i atletik arrangeredes i perioden 27. juni til 1. juli 2012 i den finske by Helsingfors. Også Nürnberg i Tyskland var interesseret i at være værtsby for arrangementet, men Helsingfors var den ledende kandidat gennem hele udvælgelsen. Værtsbyen blev valgt 9. november 2009. Det er tredje gang, at Helsingfors arrangerer EM i atletik.
 
Fra 2010-2012 arrangeres EM i atletik igen hvert andet år (som i perioden 1969-1971). På grund af sommer-OL i London en måned senere var der flere af de udvalgte deltagere som melde afbud.

Resultat

Herrer

Damer

Medaljeoversigt

Eksterne links 
 Officiel hjemmeside 
 EAAs hjemmeside
 EAAs kalender

Atletik 2012, EM i
Sport i Finland
2012
Atletik i 2012
Sorge (Harzen)

Sorge er en lille stationsby i Harzen, beliggende i delstaten Sachsen-Anhalt i Tyskland. Byen er en del af landsbyfællesskabet Oberharz am Brocken.

Geografisk placering 
Sorge ligger på Vej nr. 242 mellem byerne Braunlage og Tanne, tæt på grænsen til Niedersachsen. Harzens smalsporsbaner har station i Sorge. Fra 1945 til 1990 lå Sorge i Østtyskland, tæt ved den indre tyske grænse.

Grænsemuseet i Sorge 
Ved stationsbygningen i Sorge er der indrettet et mindre museum omhandlende årene, hvor byen var grænseby i det delte Tyskland.

I byens vestlige udkant ligger et autentisk dokumentationscenter, der over en strækning på et par kilometer viser de omfattende foranstaltninger, som DDR havde opbygget omkring grænsen.

Der er gratis adgang til det store område, hvor der bl.a. kan ses vagttårn og andre originale installationer, som tydeliggør områdets størrelse og viser, hvor stor grænsezonen var på den østtyske side af grænsen. En lang strækning inde på området spadserer man på den såkaldte "Kolonnenweg", der er en vej gennem tærrenet, som består af betonplader som kan klare selv tunge køretøjer.

Museet og dokumentationscentret åbnede i 2006.

Turisme 
Sorge har en del turisme, der udspringer i især to ting:
 Mange jernbaneentusiaster kommer for at se og fotografere de flotte gamle lokomotiver og togvogne, der kommer til byen. I byens vestlige udkant er der en jernbaneviadukt, hvor sporene er ført over et mindre vandløb, hvilket er et yndet motiv for 'trainspottere'.
 Det autentiske grænsemuseum med det omfattende dokumentationscenter tiltrækker mange turister, som vil se, hvordan der var umiddelbart bag 'jerntæppet'.

Billeder fra dokumentationscentret

Referencer 

Harzen
Byer i Sachsen-Anhalt
Carl Kjersmeier

Carl Ludvig Vilhelm Rømer Nutzhorn Kjersmeier (født 14. december 1889 i Vejle, død 16. juni 1961) var en dansk jurist, digter og kunstsamler.

Karriere 
Han var søn af arrestforvarer Carl Ferdinand Kjersmeier og Oscarline Juliette Ludvigine Bøhm og blev opkaldt efter amtmanden Carl Ludvig Vilhelm Rømer von Nutzhorn. I 1907 blev Carl Kjersmeier student og påbegyndte jurastudiet, og samme år udgav han sin første digtsamling. Resten af sit liv delte han mellem den juridiske karriere og tilværelsen som digter, forfatter, kunstelsker, -kender og -samler. Han blev cand.jur. 1915, var 1916-17 sekretær i Nationalforeningen til Tuberkulosens Bekæmpelse og 1919 fuldmægtig i Arbejdernes Byggeforening. Han var så i mange år ansat ved Københavns Byret 1919-45, hvor han avancerede fra sekretær til fuldmægtig. 1923-24 var han tillige fungerende sekretær i Finansministeriets 1. Revisionsdepartement.

Samler 
I tiden efter 1. verdenskrig begyndte han og hustruen, cand.jur. Amalie Kjersmeier, født Edelsten (1891-1967, borgerligt gift i København 20. april 1917), at samle på eksotisk kunst, især afrikansk. Det var Kjersmeiers ambition at samle en "komplet" samling af afrikansk kunst fra alle stilområder. Han købte derfor også ting af moderat kunstnerisk kvalitet, hvis et område ikke på anden måde kunne blive repræsenteret i samlingen.

Fra 1910 foretoget han talrige rejser i Europa og til Madeira, hovedsagelig til studier i etnografiske museer. 1931-32 var både han og hustruen på forskningsrejse til Fransk Vestafrika (Sudan, Øvre Volta og Guinea mv.). Han var præsident for sektionen "Afrikansk Etnografi" ved Congrés International d'Anthropologie et d'Ethnologie i København 1938 og for sektionen "Primitiv Kunst" ved sammes kongres i Bruxelles 1948.

Samlingen voksede med tiden til ca. 1.400 skulpturer, blev betragtet som en af verdens førende og blev tidligt testamenteret til Nationalmuseets Etnografiske Samling, som overtog den i 1968.

Carl Kjersmeier skrev også en lang række artikler til tidsskrifter for kunst, antropologi og geografi og blev internationalt regnet for en førende ekspert i afrikansk kunst.

Bibliografi 
 De sidste mennesker. Digte, København 1908.
 Paa Fetishjagt i Afrika, København 1933.
 Centres de style de la sculpture nègre africaine, 4 bind, 1935-38.
 Hjerternes blomstring. Hundrede asiatiske og afrikanske digte, København 1946.
 Afrikanske negerskulpturer, København 1947.
 Ny Guineas kunst.  København 1947.
 Afrikansk Negerdigtning. Ordsprog og Digte, Fortællinger og Sagn, København 1948.
 Ashanti-Vægtlodder, København 1948.
 Perlemorsviften. Kinesisk lyrik, København 1948.
 Elskov og Livsvisdom. Asiatiske Digte, København 1950.

Kilder 
 Danske Jurister 1736-1936.
 Nationalmuseets hjemmeside omhandlende Carl Kjersmeier

Eksterne henvisninger 
 Carl Kjersmeier på Dansk Forfatterleksikon

Jurister fra Danmark
Digtere fra Danmark
Kunstsamlere fra Danmark
Nationalmuseets indsamlere
Samlere fra Danmark
Danskere i 1900-tallet
Faglitterære forfattere fra Danmark
Personer fra Vejle
Dansksprogede forfattere fra Danmark
Bristol & District League 1894-95

Bristol & District League 1894–95 var den tredje sæson af den engelske fodboldliga Bristol & District League, som efter sæsonen skiftede navn til Western Football League. I forhold til sæsonen før var ligaen blevet udvidet fra 20 til 23 hold, så Divison 1 var blevet udvidet fra 10 til 12 hold, mens Division 2 blev udvidet fra 10 til 11 hold.

Resultater

Division 1 

Division 1 havde deltagelse af tolv hold, der spillede en dobbeltturnering alle-mod-alle. Turneringen blev vundet af Hereford Thistle FC, som dermed vandt ligaen for første gang.

Division 2 

Division 2 blev spillet for anden gang og havde deltagelse af elleve hold, heraf syv reservehold for hold i Division 1, der spillede en dobbeltturnering alle-mod-alle. Turneringen blev vundet af Warmley FC's reservehold, som dermed vandt Division 2 for anden gang.

Kilder / eksterne henvisninger 
 RSSSF – Western League

Noter 

Sæsoner i Western Football League
Fodbold i 1894
Fodbold i 1895
1. division 1988 (fodbold)

1. division 1988 var den 43. sæson af 1. division siden turneringens oprettelse i 1946. Turneringen blev administreret af DBU.

Randers Freja og KB rykkede direkte ned 2. division. Brøndby IF vandt deres tredje mesterskab.

Tabel

Målscorere

Eksterne henvisninger 
 

Fodbold i 1988
Sæsoner i 1. division (fodbold)
Hyperpolarisering (membran)

En hyperpolarisering er en ændring i en celles membranpotential, der gør det mere negativt. En hyperpolarisering er det modsatte af en depolarisering. Hyperpolarisering forhindrer aktionspotentialer, idet der behøves en stærkere stimulus for at løfte membranpotentialet til tærskelværdien for aktionspotentialer.

Hyperpolarisering skyldes ofte efflux (udstrømning) af K+ (en kation) gennem kaliumkanaler eller influx (indstrømning) af Cl- (en anion) gennem chloridkanaler. Derimod forhindrer influx af kationer, f.eks. Na+ gennem natriumkanaler eller Ca2+ gennem calciumkanaler, hyperpolarisering. Hvis der strømmer Na+ eller Ca2+ ind i den hvilende celle, vil blokering af disse strømme resultere i hyperpolarisering.

Elektrofysiologer kan måle hyperpolariseringer ved hjælp af strøm- eller spændingselektroder.

Neuroner undergår hyperpolarisering umiddelbart efter dannelsen af et aktionspotential. Så længe neuronet er hyperpolariseret, kan den ikke exciteres på ny (danne nye aktionspotentialer); perioden, hvori den ikke kan exciteres, kaldes den absolutte refraktærperiode og varer omtrent to millisekunder. Natrium-kalium-pumpen udveksler K+ og Na+, indtil neuronets membranpotential atter er steget til hvileniveauet på omkring -70 millivolt, hvor neuronet kan exciteres igen.

Referencer 

Nervesystemet
Biofysik
Middelfart Stadion

Middelfart Stadion er et fodboldstadion i Middelfart som er hjemsted for byens fodboldklub, Danmarksserieklubben Middelfart G&BK.

Eksterne henvisninger 
Middelfart Stadion på stadions.dk 

Fodboldstadioner i Danmark
Stadion
Stadion
Universität Potsdam

Universität Potsdam (UP) er et offentligt universitet i Potsdam, Brandenburg. Med godt 20.000 studerende er Universität Potsdam det største universitet i Brandenburg og det fjerdestørste i Stor-Berlin. Hovedparten af universitetet er placeret i tre områder i Potsdam. Nogle af universitets bygninger er en del af Neues Palais, der er en del af Sanssouci, der er optaget på UNESCOs verdensarvsliste.

Universitetet blev grundlagt i 1991 kort efter Tysklands genforening som en videreførelse af DDR's Brandenburgischen Landeshochschule Potsdam (BLH), der selv var en videreførelse af den i 1948 grundlagte Pädagogische Hochschule Karl Liebknecht.

Referencer

Eksterne henvisninger 

 Universität Potsdam

Universiteter i Tyskland